《再次韵酬中孚时新卜筑优游洞中 其二》
明代·童冀

故人归隐优游洞，对客清谈似泰初。旧栽露果猿能摘，新构云巢鹤共居。

市上三人传有虎，山中一月食无鱼。汉庭当有公车召，莫学虞卿穷著书。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。